**Versenyszabályzat**

**1.** A versenyen minden felkészült futó rajthoz állhat, aki elfogadja a versenykiírásban foglalt feltételeket és maradéktalanul betartja a versenyszabályzatot. A szabályok megsértésével másoknak okozott károkért a polgári jog általános szabályai szerint a versenyző felelősséget vállal.

**2.** Minden rajthoz álló futó kijelenti, hogy saját elhatározásából, saját felelősségére és egészségesen indul a versenyen.

**3.** A nevezés a nevezési lap kitöltésével,az **info@63bazis.hu** email címre történő eljuttatásával,és a nevezési díj befizetésével válik érvényessé,

**az M7 TAKARÉK ATÁD ERDŐMESTER KFT 6700 0014-1101 9435-0000 0000** számlaszámra.Csak az a versenyző indulhat,aki a emailben,vagy a verseny napján,a helyi regisztrációnál leadja az aláírt felelősségnyilatkozatot.

**4.** A versenyzők nevezésükkel kijelentik, hogy a megadott adatok a valóságnak megfelelnek és azok felhasználását a rendezvénnyel kapcsolatban a szervezők számára engedélyezik. Hozzájárulnak továbbá, hogy a megadott elérhetőségekre a szervezők szöveges üzenetet és hírlevelet küldhet.

 **5.** A versenytől való visszalépés esetén a nevezési díjat nem áll módunkban visszafizetni, a nevezés más személyre át nem ruházható és más versenyre átvinni nem lehetséges.

 **6.** A rendezvény szervezői fenntartják a l változtatás jogát, továbbá szükség esetén korlátozhatják a résztvevők számát, illetve a nevezést bármikor lezárhatják.

 **7.** A versenyen a szervezők értékmegőrzést nem vállalnak.

 **8.** A verseny rendezői fenntartják a jogot, hogy a versenyről és versenyzőkről fotót és filmet készítsenek, melyek a továbbiakban a rendezők tulajdonát képezik. A versenyen készült fotókat és filmeket a rendezők szabadon felhasználhatják reklám és egyéb kommunikációs anyagaikban (pl. újság, plakát, szórólap, összefoglaló videó, pályázat, közösségi média, stb.), ezért a fotón szereplők ellenszolgáltatásra nem jogosultak.

 **11.** A versenyzőtársakkal szemben sportszerűtlen magatartást tanúsító, továbbá a versenyszabályzatban, illetve a kiírásban szereplő feltételek be nem tartása esetén a versenyzők a versenyből kizárásra kerülnek.

 **12.** A versenyen felmerült vitás esetekkel kapcsolatban óvás nyújtható be írásos formában a verseny lezárását követő 30 percen belül 10.000, azaz tizezer forintos díj ellenében.

13.A versenyzők (a részvevők létszámától függő) csoportokban indulnak.

14.A feladatoknál korlátlan számban próbálkozhatsz, de nem akadályozhatod a többieket.

15.Minden versenyzőnek a saját felelőssége, hogy tisztában legyen a verseny, és az akadályok szabályzatával, az akadályok helyes leküzdésével az esemény előtt!Ezekről a verseny előtt átfogó tájékoztatást adunk,egy pályabejárás alkalmával.

16.Ha egy versenyző nem érti a feladatot, neki kell a szervezőket vagy a segítőket megkérdeznie a rajt, vagy az akadály előtt.

17.Az időmérés manuálisan történik.

18.Minden versenyző köteles az adatait helyesen megadni a regisztrációkor.

 19.A lassabb versenyzőknek a gyorsabbakat a pálya minden részén el kell engedni! A szándékos akadályozás sportszerűtlen viselkedésnek minősül és kizárást von maga után. pl.: Rossz helyen végzi a büntető feladatot

**Egészség és biztonság**

20.Minden versenyző legjobb belátására van bízva a sérülés komolyságának elbírálása. Amennyiben az egészségügyi szakszemélyzet indokoltnak látja, dönthet arról, hogy a versenyt a saját érdekedben be kell fejezned. Döntésük a Te érdekedben kötelező érvényű.

21.Sportbaleset biztosítás kötése javasolt.

22.A részvétellel a versenyzők automatikusan kijelentik, hogy megismerték, elfogadják és magukra nézve kötelezőnek ismerik a versenyszabályzatban és a jogi felelősségi nyilatkozatban foglaltakat. Helyszíni szabályokra vonatkozó kérdésekben a versenyigazgató szava dönt!

23.A részvétellel,a versenyzők automatikusan kijelentik, hogy megismerték, elfogadják és magukra nézve kötelezőnek ismerik a versenyszabályzatban és a jogi felelősségi nyilatkozatban foglaltakat. Helyszíni szabályokra vonatkozó kérdésekben a versenyigazgató szava dönt.